CONVOCATÒRIA DE FINANÇAMENT DE PROJECTES DE RECERCA SOBRE PROMOCIÓ DE L'OCUPACIÓ EN PERSONES AMB DISCAPACITAT CÀTEDRA AIGÜES D'ALACANT D'INCLUSIÓ SOCIAL UNIVERSITAT D'ALACANT 2020 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/5820)
  + [Valencià](/va/acuerdo/5820)






Selector de idioma

Leer

* [Español](/es/acuerdo/5820)
* [Valencià](/va/acuerdo/5820)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA DE FINANÇAMENT DE PROJECTES DE RECERCA SOBRE PROMOCIÓ DE L'OCUPACIÓ EN PERSONES AMB DISCAPACITAT CÀTEDRA AIGÜES D'ALACANT D'INCLUSIÓ SOCIAL UNIVERSITAT D'ALACANT 2020[Butlletí Oficial Universitat d'Alacant](/ca/Publicacion)
============================================================================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA DE FINANÇAMENT DE PROJECTES DE RECERCA SOBRE PROMOCIÓ DE L'OCUPACIÓ EN PERSONES AMB DISCAPACITAT CÀTEDRA AIGÜES D'ALACANT D'INCLUSIÓ SOCIAL UNIVERSITAT D'ALACANT 2020

Data d'aprovació
:   04/06/2020

Data de publicació
:   04/06/2020

Òrgan competent
:   Secretària general

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=5820.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/5820)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/5820)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA DE FINANÇAMENT DE PROJECTES DE RECERCA SOBRE PROMOCIÓ DE L'OCUPACIÓ EN PERSONES AMB DISCAPACITAT CÀTEDRA AIGÜES D'ALACANT D'INCLUSIÓ SOCIAL UNIVERSITAT D'ALACANT 2020&url=https://www.boua.ua.es/va/acuerdo/5820)

**Títol:** CONVOCATÒRIA DE FINANÇAMENT DE PROJECTES DE RECERCA SOBRE PROMOCIÓ DE L'OCUPACIÓ EN PERSONES AMB DISCAPACITAT CÀTEDRA AIGÜES D'ALACANT D'INCLUSIÓ SOCIAL UNIVERSITAT D'ALACANT 2020

**Secció:** CONVOCATÒRIES I CONCURSOS

**Òrgan:** Secretària general

**Data d'aprovació:** dijous, 4 de juny de 2020

CONVOCATÒRIA DE FINANÇAMENT DE PROJECTES DE RECERCA SOBRE PROMOCIÓ DE L'OCUPACIÓ EN PERSONES AMB DISCAPACITAT. CÀTEDRA AIGÚES D’ALACANT D'INCLUSIÓ SOCIAL. UNIVERSITAT D'ALACANT 2020.

La Càtedra Aigües d’Alacant d'Inclusió Social de la Universitat d'Alacant és un Projecte Universitari i Institucional que es va crear mitjançant un Acord de Col·laboració entre la Universitat d'Alacant, a través de la seua Secretaria General i el Vicerectorat de Responsabilitat Social, Inclusió i Igualtat, i Aguas Municipalizadas de Alicante, l’organisme que la finança.

1. Objecte.

L'objecte de la present convocatòria és regular el procediment de concessió, en règim de publicitat, objectivitat i concurrència competitiva, de dues ajudes a projectes de recerca científica amb perspectiva de gènere sobre promoció de l'ocupació en persones amb discapacitat.

2. Requisits.

Podran concórrer a aquesta convocatòria els equips de recerca d'universitats o centres de recerca acreditats, formats per almenys 3 investigadors o investigadores vinculats estatutàriament o contractualment al seu centre a temps complet i en el període d'execució del projecte. Almenys un membre de l'equip investigador ha de posseir el títol de doctor o doctora. L'equip de recerca haurà de mantenir una presència equilibrada entre homes i dones.

El personal investigador que integre l'equip que desenvolupe el projecte de recerca haurà de complir els següents requisits:

a) Estar vinculat estatutàriament o contractualment a una universitat o centre de recerca acreditat en servei actiu.

b) Romandre en l'equip de recerca durant tot el període d'execució realitzant les tasques compromeses. En qualsevol cas, l'equip de recerca ha de respectar els requisits mínims de composició exigits en la convocatòria.

c) Cap investigador o investigadora podrà figurar en més d'una sol·licitud d'ajuda d'aquesta convocatòria i, en cas que es done aquesta circumstància quedaran invalidades totes les sol·licituds en què figure. No es consideraran els grups de recerca creats amb posterioritat a la data de publicació d'aquesta convocatòria.

d) No podran tenir la condició de persones beneficiàries les que es troben culpables en alguna de les causes enumerades en l'article l'article 13 de la Llei 38/2003, de 17 de novembre general de subvencions i, en particular, les que no estiguen al corrent en el compliment de les seues obligacions tributàries i amb la Seguretat Social.

3. Contingut.

S’hi valoraran aquells projectes de recerca a executar en el termini d'un any per un grup de recerca pertanyent a qualsevol institució educativa o centre de recerca que reunisquen els requisits establits en aquest annex.

La quantia màxima destinada a finançar les ajudes s'estima en 13361 euros. La dotació màxima per a cadascuna de les ajudes concedides als projectes serà de 6500 euros. S'abonarà el 100 % de l'ajuda en el moment de la seua concessió.

Les ajudes es destinaran a cobrir les següents despeses, sempre que estiguen directament relacionades amb el projecte de recerca sol·licitat:

a) Despeses d'execució: material fungible i manteniment, viatges i dietes, sempre que estiguen directament relacionades amb la consecució dels objectius de la recerca proposats. Les despeses d’aquest concepte no podran sobrepassar el 50% del cost total de l'ajuda, llevat que la naturalesa de la recerca justifique l'aprovació d'un percentatge superior.

b) Contractació laboral de personal per a promoure la participació en el projecte d'investigadors novells o personal tècnic de suport.

c) Altres despeses i material bibliogràfic: la contractació de serveis externs o l'adquisició de material bibliogràfic, inscripcions a congressos, traduccions o despeses de publicació podrà consignar-se en aquest apartat.

Els membres del grup no podran percebre remuneracions de cap tipus amb càrrec al projecte de recerca.

4. Documentació a aportar.

La sol·licitud d'ajuda constarà dels següents documents:

a) Instància de sol·licitud en línia.

b) Memòria del projecte de recerca, en què es farà constar els següents apartats:

1r. Antecedents i estat actual del tema de recerca sobre inserció laboral de persones amb discapacitat i ocupació amb suport. El disseny de la recerca ha d'incloure en tots els seus aspectes la perspectiva de gènere.

2n. Objectius concrets i interès del projecte.

3r. Hipòtesi, metodologia i pla de treball.

4t. Experiència de l'equip en el tema objecte del projecte.

5è. Pressupost detallat del projecte, que en cap cas podrà ser superior a la dotació establida en la convocatòria.

c) Currículum vitae normalitzat de l'investigador o la investigadora principal i de cadascun dels membres de l'equip, segons model CVN del Ministeri de Ciència, Innovació i Universitats.

5. Termini i forma de presentació de sol·licituds.

Les sol·licituds d'ajuda es presentaran en línia a través del següent

[formulari online](https://cvnet.cpd.ua.es/uaCuestionarios/preguntas.aspx?idcuestionario=57873&idioma=ca)

A més cal adjuntar-hi la documentació establida en el punt 4.

Una vegada enviada la sol·licitud online, el programa generarà un document amb les dades principals que, en el cas de tractar-se d'investigadors aliens a la Universitat d'Alacant, haurà de ser signat pel representant legal de la universitat o centre d'origen del sol·licitant i enviat per correu electrònic a [hfwf@bz.ae](mailto:fcmm@ya.ek)

El termini de presentació de sol·licituds donarà començament el dia següent al de la publicació de la present convocatòria en el BOUA i finalitzarà el dia 15 de juliol de 2020, tots dos inclosos.

Els requisits exigits en la convocatòria hauran de complir-se en la data de finalització de termini de presentació de sol·licituds.

Si la documentació aportada fora incompleta o presentara errors subsanables es requerirà, mitjançant publicació en la pàgina web

<https://web.ua.es/va/catedra-inclusion/premis.html>

les persones interessades perquè, en el termini de 10 dies esmenen la falta o acompanyen els documents preceptius, amb advertiment que, si no ho fan, se les tindrà per desistides de la seua petició. En absència d'esmena, s'entendrà que desisteixen de la sol·licitud, d'acord amb el que estableix l'article 68.1 de la Llei 39/2015, d'1 d'octubre, del procediment administratiu comú de les administracions públiques, i amb els efectes previstos en l'article 21.1 de l’esmentada Llei.

6. Instrucció del procediment.

La instrucció del procediment de concessió de les ajudes correspon a la Càtedra Aigües d'Alacant d'Inclusió Social, que comprovarà el compliment dels requisits i remetrà la documentació al jurat.

Les persones que intervinguen en el procés d'organització, valoració o concessió de les ajudes guardaran confidencialitat sobre els resultats de les avaluacions que s'efectuen a les candidatures que es presenten.

7. Resolució, notificació i publicació de les ajudes.

Les sol·licituds seran seleccionades per una Comissió Avaluadora composta pels següents membres:

1. El Vicerector de Recerca i Transferència de Coneixement o la persona en qui delegue, que n’ostentarà la presidència.

2. La directora de la Càtedra Aigües d’Alacant d'Inclusió Social que hi exercirà la labor de secretària.

3. Dos docents de reconegut prestigi en l'àmbit de la convocatòria designats per la Universitat d'Alacant que actuaran com a vocals.

Vista la proposta formulada per la Comissió Avaluadora, la concessió de les ajudes s'acordarà per resolució del Vicerector de Recerca i Transferència de Coneixement o la persona en qui delegue. La resolució del procediment es notificarà a les persones interessades d'acord amb el que preveu l'article 45 de la Llei 39/2015, d'1 d'octubre, del procediment administratiu comú de les administracions públiques, general de subvencions, mitjançant la publicació en la pàgina web de la càtedra <https://web.ua.es/va/catedra-inclusion/premis.html>

Addicionalment, també podrà comunicar-se la notificació per correu electrònic al compte indicat en la sol·licitud.

La concessió de les ajudes es notificarà en el termini màxim de 5 dies hàbils des de la recepció de l'avaluació realitzada per la comissió .

Qualsevol modificació en les condicions que van motivar la concessió de les ajudes haurà de comptar amb l'autorització de la Càtedra Aigües d'Alacant d'Inclusió Social; en cas contrari, l'ajuda podrà ser revocada totalment o parcialment.

8. Criteris de valoració.

La selecció i adjudicació de les ajudes s'efectuarà tenint en compte, de manera conjunta i ponderada, els següents aspectes i valoracions:

a) Pla de treball (de 0 a 30 punts). Es tindrà especialment en compte la contribució del projecte a la societat civil.

b) Qualitat del grup de recerca, entès com la trajectòria científica o tècnica de l'investigador o la investigadora principal i de l'equip de treball (de 0 a 30 punts).

c) Col·laboració en la recerca d'aspectes relacionats amb la inclusió social de persones amb discapacitat, especialment en tot allò relacionat amb el desenvolupament de programes d'ocupació amb suport (de 0 a 40 punts).

9. Seguiment i justificació.

L'acceptació de l'ajuda haurà de ser comunicada per la persona beneficiària en el termini de 2 dies a partir de la publicació de la resolució de concessió, en cas contrari s'entendrà que renuncia a l'ajuda concedida.

Amb aquesta acceptació de l'ajuda serà requisit imprescindible per a la concessió efectiva de la mateixa que s'aporten certificats signats pel representant legal de la institució d'origen de l'IP de trobar-se al corrent en el compliment de les seues obligacions tributàries i amb la Seguretat Social, en els termes establits en l'article 22 del Reial decret 887/2006, de 21 de juliol, pel qual s'aprova el Reglament de la Llei General de Subvencions (no necessari per a sol·licituds coordinades en la UA).

Termini de finalització  
 El termini de finalització del projecte serà un any a partir de la data de la resolució de la concessió.

En un termini màxim de 3 mesos des de la data de finalització del període d'execució del projecte, l'investigador o la investigadora principal haurà de remetre a la Càtedra Aigües d’Alacant d'Inclusió Social:

a) l'informe final on es faça constar els resultats obtinguts,

b) la justificació de la utilització de l'ajuda rebuda d'acord amb el pressupost inclòs en la sol·licitud (llistats de gestió econòmica) i la documentació acreditativa de les despeses efectuades (factures, nòmines, bitllets, etc.),

c) una còpia de les publicacions resultants (enviades o publicades).

Finalitzat el període d'execució del projecte, les quantitats de l'ajuda que no s’hagen justificat, o no siguen pertinents de justificar, es reintegraran a la Càtedra Aigües d'Alacant d'Inclusió Social.

Tots els treballs que es deriven del Projecte, com publicacions o contribucions a congressos, etc. hauran de consignar que el Projecte s'ha realitzat amb la contribució de la Càtedra Aigües d'Alacant d'Inclusió Social de la Universitat d'Alacant.

10. Marc legal i pressupostari.

La dotació econòmica per a aquesta convocatòria (un total de 13.000 euros) es troba consignada en l'orgànica 36806Q0001.

L'execució d'aquesta dotació està supeditada a la disponibilitat de liquiditat de la Universitat d'Alacant.

11. Protecció de dades.

Les dades de caràcter personal que consten en la sol·licitud seran tractades per la Universitat d'Alacant com a «responsable» i incorporades a l'activitat de tractament «subvencions, beques, ajuts i premis». La finalitat d'aquest tractament de dades personals serà la gestió i la resolució de la convocatòria, una finalitat basada en l'interès públic de la convocatòria i en la sol·licitud de participació.

En el marc dels tractaments esmentats, les dades no seran cedides a tercers excepte obligació legal.

Pot exercir els drets d'accés, rectificació, supressió i portabilitat de les dades, de limitació i oposició al tractament, com també a no ser objecte de decisions basades únicament en el tractament automatitzat de les dades, quan siguen procedents, davant la Gerència de la Universitat en el Registre General de la Universitat d'Alacant, o bé a través de la seu electrònica (<https://seuelectronica.ua.es>).

12. Recursos.

Contra aquesta convocatòria i els actes administratius que se’n deriven, podrà interposar-se recurs d'alçada previst en els articles 121 i 122 de la Llei 39/2015, d'1 d'octubre, del procediment administratiu comú de les administracions públiques, en el termini d'un mes, comptat des de l'endemà de les seues publicacions o notificacions. El recurs podrà interposar-se davant l'òrgan que va dictar l'acte que s'impugna o davant del rector com a òrgan competent per a resoldre’l.

Alacant, 4 de juny de 2020

Esther Algarra Prats

Secretària General





[Carretera Sant Vicent del Raspeig s/n  
03457 Sant Vicent del Raspeig - Alacant  
 Tel. 17 075 7448 - Fax 98 901 3290](https://www.google.es/maps/@96.457087,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12718&trk=tyah&trkInfo=tarId%5B1927947999928%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)